OpenLLM-France/wikimedia huggingface dataset:
# Maddi Oihenart

Maddi Oihenart (Barkoxe, Zuberoa, 1956 - ) abeslari zuberotarra da, folk musikaren arlokoa.

## Bizitza

Maddi Oihenart gaztetik kantuz hasi zen. Battitta Sobiet kantari zuberotarrarekin 1987ko Euskal Kantu Txapelketan parte hartzen du barkoxtarrak. Urte askotan kantaldietan eta ostatuetan a capella kantatzen du eta emeki emeki, beste musikari batzuekin lanean hasten da. Hala nola Mixel Etxekopar eta Mixel Arotze zuberotarrekin bi diskoetan parte hartzen duen : Lürralde zilarra (1998) eta Arbaila (2002).
Urte batzuk beranduago, jazz arloko musikari batzuekin (Josetxo Goia-Aribe, Juantxo Zeberio Etxetxipia, Mac Buronfoise) lhargi min (2003) diskoa kaleratzen du. Ondoren Juantxo Zeberio Etxetxipiarekin batera beste bi diska kaleratzen ditu : Hari biru (2007) eta Baldi (2010).
2015ean Doi (2015) izeneko diska plazaratu du.
Maddi Oihenartek, bere kantuak sortzeaz gain, idazle askoren olerkiak edo hitzak kantatzen ditu : Itxaro Borda, Jon Mirande, Josetxo Azkona, Bernardo Atxaga, Leire Bilbao, Karlos Linazasoro...
Euskal herriko kantari eta musikari askorekin kolaboratu du ere bai : Olatz Zugasti, Juan Mari Beltran, Peio Serbielle, Rafa Rueda, Patxi Zubizarreta, Haurrock taldea, Felipe Ugarte, Julie Läderach...

## Diskografia

* Ilhargi min (Metak, 2003)
* Hari biru (Elkar, 2007)
* Baldi (No-CD records, 2010)
* Doi (Reseda diskak, 2015)
Ondoko disketan agertzen da ere bai :
* Euskadi kanta lur (Epic/Sony - 1997))
* Lürralde zilarra (Agorila - 1998)
* Bulun bulunba. (Elkar - 1999)
* Arbaila (Kultulan diskak - 2002)
* Arditurri (Elkar - 2002)
* Urrezko giltza (Erein - 2005)
* Alegiak (Agorila - 2006)
* Kantuketan (collection Ocora - 2006)
* Eüskaldunak a capella (Elkar - 2007))
* Joan (Txalaparta (argitaletxea) - 2011)
* Mugaritz BSO (IXO producciones - 2011)
* Lou Reed, mila esker (askoren artean) (2014)
* 50. baso bat opari (Txalaparta (argitaletxea) - 2014)
* Lo hadi(Editions jeunesse / Elkar - 2014)
* Ozeantika (Felipe Ugarte - 2015)

## Erreferentziak

* ↑ Maddi Oihenarten biografia Badok-en
* ↑ Lürralde zilarra diska Badok-en
* ↑ Arbaila diskaren aurkezpena EITB-en
* ↑ Ilhargi min diskoaren aurkezpena Tolosako Bonberenea aretoan
* ↑ Hari Biru diskaren aurkezpena Argia astekarian
* ↑ Baldi diskaren aurkezpena Argia astekarian
* ↑ Doi diskaren aurkezpena Berria egunkarian
* ↑ Juan Mari Beltranen Arditurri diskaren aurkezpena Badok-en
* ↑ Lou Reed, mila esker (askoren artean) diskoaren aurkezpena Deia egunkarian (gazteleraz)
* ↑ Patxi Zubizarretaren 50. baso bat opari nobela diskaren aurkezpena Uberan
* ↑ Haurrock taldearen Alegiak diskaren aurkezpena EKE-n
* ↑ Patxi Zubizarretaren Joan obraren aurkezpena
* ↑ Lo hadi diska saristatua

## Ikus, gainera

* Ipar Euskal Herriko abeslariak
* Zuberoako musikarien zerrenda

## Kanpo loturak

* Maddi Oihenart: "Eszenatokitik jautsi behar dut, jendearekin izan" Elkarrizketa Argia astekarian (2007-05-20)
* Maddi Oihenart eta Sokahots orkestra Bandcamp webgunea
* Datuak: Q12262824
# Maddi Etxeberria

Maddi Etxeberria Otaegi (Andoain, Gipuzkoa, 1998) gipuzkoar idazlea da. 2018an bere lehen eleberria, Zein usain dute oroitzapenek? izenburukoa, argitaratu zuen Erein argitaletxean.

## Bizitza

1998an jaio zen Andoainen. Txikitatik irakurzalea da, eta horrek piztu zion idazteko grina. Ipuinak idazten hasi zen. 2015ean XIX. Martin Ugalde ipuin lehiaketan bi sari eskuratu zituen D mailan "Sentitzen zaitut" eta "Hesituttako ametsak" idazlanekin. 2018ko ekainaren 5ean Zein usain dute oroitzapenek? izenburuko bere lehen eleberria argitaratu zuen.
Gaur egun Giza Nutrizioa eta Dietetika gradua ikasten ari da Gasteizen, Euskal Herriko Unibertsitatean.

## Liburuak
### Eleberriak

* Zein usain dute oroitzapenek? (2018, Erein, ISBN 9788491093220)

## Erreferentziak

* 1 2 Erein. Zein usain dute oroitzapenek?. (Noiz kontsultatua: 2018ko ekainaren 13a).
* ↑ Lizarralde, Mikel. (2018ko ekainaren 13a). «Lehenengo gutunak» Berria (Noiz kontsultatua: 2018ko ekainaren 13a).
* ↑ «Ipuingile onenei saria» Aiurri 460: 8. 2015eko azaroaren 20a (Noiz kontsultatua: 2018ko ekainaren 13a).
* ↑ Erein. Maddi Etxeberria Otaegi. (Noiz kontsultatua: 2018ko ekainaren 13a).
* Datuak: Q54957949
# Maddi Gesalaga

Maddi Gesalaga Zendoia (Zarautz, Gipuzkoa, 2008ko ekainaren 7a) jaio zen. harri-jasotzailea da.
Maddik beti izan du etxean Aitona herri kirol mundura bultzatzen, 2022ko otsailak 19an harria probatu zuen lehen aldiz eta orduztik plazaz plaza dabil.

## Markak

2023an Maddik tartean 14 urte zituela ehun kiloko bi harriak jasotzeko erronkari helduko zion. Zilindro zaharrari bi jasoaldi eta laukizuzenari jasoaldi bat eman zion Gesalagak, eta horrela, marka berria ezarri zuen, emakumeetan ez baita bi harriak jaso dituen harri jasotzaile gazteagorik.
* 2024ko maiatzak 1ean, 15 urterekin, 100 kiloko kubikoa behin jasotzea eta 113 zilindro zaharra lau aldiz jasotzea lortu zuen.
* 2024ko ekainaren 2an, 15 urterekin, 125 kiloko errektangular zaharra jaso zuen Tolosan, Errekor berria ezarriz.

## Txapelketak

* 2023ko martxoak 4ean, Harri-Herri finalean, txapeldun ordea izan zen bere taldearekin.
* 2023ko apirilak 2an 4 Arro txapelketa jokatu zen kanporaketan, klazifikatuz finalera joan zen eta 4 garren postua lortu zuen.
* 2023 abuztuak 10ean Gipuzkoako Kintope txapelketan Txapela lortu zuen.
* 2023 abuztuak 18an Euskadiko Kintope txapelketan bigarren postua lortu zuen.
* 2023 irailak 30ean, Bi harri txapelketan, bost-garren postua lortu zuen.
* 2024ko martxoak 10ean, Harri- Herriko txapeldun izan zen bere taldearekin Asteasun.
* 2024ko ekainak 16an, Zarautzko 2 harri Txapelketan, hirugarren postua egitea lortu zuen.
* 2024ko ekainak 30ean, Gipuzkoako txapelketan, laugarren postuan kokatu zen.
* 2024ko uztailak 21ean, Ingude Txapelketan, Txapeldun atera zen.
* 2024ko abuztuak 10ean, jokatu zen Lau Arroa finalean, hirugarren postua lortu zuen.

## Erreferentziak

* ↑ https://www.policlinicagipuzkoa.com/nacimientos/maddi-guesalaga-zendoia/
* ↑ https://www.facebook.com/301kilo/posts/maddi-gesalaga-zendoia-indarra-dotorezia-eta-gaztetasunaoso-pozgarria-da-harri-j/535234621659186/
* ↑ https://zarautzguka.eus/zarautz/1685895937777-harri-jasotzen-marka-berria-ezarri-du-maddi-gesalagak
* ↑ https://eitb.eus/A_p8kEKM/?utm_source=botonmovil&utm_-medium=whatsapp&utm_cam-paign=whatsapp
* ↑ https://www.noticiasdegipuzkoa.eus/herri-kirolak/2024/06/02/telleria-zapirain-campeones-pentatlon-vasco-8309734.html
* ↑ https://www.facebook.com/share/v/x6MxFfvKrCGPXzSg/?mibextid=UalRPS
# Maddi Torre

Maddi Torre Larrañaga (Donostia, 1996ko martxoaren 30a) gipuzkoar futbolaria da, atzelari jokatzen duena. Gaur egun Espainiako Emakumezkoen Futbol Ligaren Lehen Mailan aritzen den Athletic futbol-taldean jokatzen du.

## Ibilbidea

Sopelako Ugeraga taldean hasi zen jokatzen eta ondoren Bizkerren aritu zen. 2011n Athleticen harrobian sartu zen eta handik talde handira egin zuen salto. 2016an talde bilbotarra utzi eta Badajozeko Santa Teresa eta Sevillako Betis taldeetan aritu zen. 2018an Realak fitxatu zuen eta aurreneko denboraldian Erreginaren Kopa eskuratu zuen 2019an.

## Taldeak

* Ugeraga
* Bizkerre FT
* Athletic B (2011-2016)
* Athletic (2016)
* Santa Teresa (2016-2017)
* Betis (2017-2018)
* Real Sociedad (2019-2023)
* Athletic (2023-)

## Palmaresa

* Erreginaren Kopa (1): 2019

## Erreferentziak

* ↑ Etxeberria, Julen. ««Maiz jokatzeko beharra daukat»» Berria (Noiz kontsultatua: 2021-09-07).

## Kanpo estekak

* Elkarrizketa: Ilusio handia dut talde honek eman dezakeenarekin Berria, 2021.09.05
* Elkarrizketa: Oraingoz ez dugu Bayernez hitz egin; arreta ligan daukagu Berria, 2022.09.10
* Elkarrizketa: Ez naiz hona denbora-pasa bueltatu Berria, 2023.11.09
* Datuak: Q37634360
* Multimedia: Maddi Torre / Q37634360
# Maddi Noguera

Maddi Noguera :
| Datuak |||
| Jaioterria | Ataun (Gipuzkoa) | Ataun (Gipuzkoa) |
| Jaiotza data | 1995 | 1995 |
| Musika mota | rock | rock |
Maddi Noguera (Ataun, 1995) euskal abeslaria da.

## Ibilbidea

Bakarlari gisa kantatzen hasi zen eta 2016an sei abestitako diska bat kaleratu zuen, Ezagutu, onartu, maitatu. 2017an bere izena daraman taldea osatu zuen Xabier Etxeberria "Pitxu", Haritz Cid eta Julen Goikoetxearekin batera.

## Diskografia

* Ezagutu, onartu, maitatu (2016, autoekoizpena) - 6 abesti
* Ying Yang (2018, Bonberenea Ekintzak)

## Erreferentzia

* ↑ «Maddi ataundarrak Ying-Yang diskoa argitaratu du» goierri.hitza.eus (Noiz kontsultatua: 2018-10-14).
* ↑ «"Ezagutu, onartu, maitatu"» Kulturklik.
* ↑ Ying yang. (Noiz kontsultatua: 2018-10-14).

## Kanpo estekak

* Datuak: Q57338986
* Multimedia: Maddi Noguera / Q57338986
# Yunxi barrutia

Yunxi barrutia (txinera tradizionalez: 云溪区) Txinako barruti bat da, Yueyang barruan. Azken zentsuaren arabera 176.672 biztanle zituen 377.92 azaleran banatuta.

## Kanpo estekak

* Datuak: Q290888
* Multimedia: Yunxi District / Q290888
# Yunyang konderria

Yunyang Konderria (云阳县 txinera sinplifikatuz), Chongqing osatzen duten konderrietako bat da. 2006ko erroldaren arabera, 1.300.000 biztanle bizi ziren 3.634 kilometro koadroko azaleran, hortaz, barrutiaren dentsitatea 358 biztanle/km2 da.

## Inguru naturala eta kokapena

Barrutiaren mugak honakoak dira: Kai Konderria ipar-mendebaldean, Wuxi Konderria iparraldean, Fengjie Konderria ekialdean, Wanzhou Barrutia hego-mendebaldean, eta Hubei probintzia hegoaldean.

## Ikus, gainera

* Chongqingen banaketa administratiboa

## Kanpo estekak

* (Txineraz) Yunyang Konderriko gobernuaren webgunea.
* Datuak: Q14447
* Multimedia: Yunyang County / Q14447
# Yunzhou barrutia

Yunzhou barrutia (txinera tradizionalez: 云州区) Txinako barruti bat da, Datong barruan. Azken zentsuaren arabera 185.777 biztanle zituen 1478.28 azaleran banatuta.

## Kanpo estekak

* Datuak: Q1172649
* Multimedia: Yunzhou District / Q1172649
# Yup, la, la!

Yup, la, la! (batzuetan, Voló, Carrero voló) Espainiako trantsizio urteetan (eta baita aurreko eta hurrengokoetan) bereziki Hego Euskal Herrian oso ezaguna izan zen abesti bat da. Abesti honetan, Luis Carrero Blanco, Francisco Franco eta gero, orduko Espainiako pertsonarik boteretsuenaren zenaren erailketa goraipatzen da era metaforiko eta umoretsuan. Ohikoa zen abestiak daukan "Yup!" edo "Eup!" oihuaren ostean, jertseak edo txapelak airera botatzea.
Abestiaren letra ezberdinen egileak ezezagunak dira. Musika Marty Robbinsek egin zuen, western estiloko abesti ezaguna, eta euskarazko lehen bertsioa Etxamendi eta Larraldek egin zuten.
Horrezkero bertsio ezberdinak egin dira, besteak beste rock estilokoak diren Banda Batxoki edo Soakena.

## Abestiaren letra

Jatorrizko letra, Etxamendi eta Larralderenak, honako esaldia du:
| « | In nomine Patri et Filii. Gora jauntzi ta duzu erori. Zerurat hainitz baizuen igorri laguntza ginuen zor Carrerori. | » |
Hego Euskal Herrian, hala ere, beste bertsio bat hedatu zen, gaztelaniaz.
| « | Siendo Carrero ministro naval Era su sueño volar y volar Hasta que un día ETA militar Hizo su sueño una gran realidad Voló, voló, Carrero voló Y hasta un alero cayó... eup. | » |

## Erreferentziak

* ↑ (Gaztelaniaz) Deia. «Voló, Carrero voló» www.deia.eus (Noiz kontsultatua: 2021-05-18).
* ↑ (Gaztelaniaz) «La bomba que socavó el franquismo» El Correo 2013-12-28 (Noiz kontsultatua: 2021-05-18).
* ↑ Yup lala (Etxamendi eta Larralde). (Noiz kontsultatua: 2021-05-18).
* ↑ Banda Batxoki - Herrikoia (Voló, voló, Carrero voló). (Noiz kontsultatua: 2021-05-18).
* ↑ Soak - Carrero Blanco. (Noiz kontsultatua: 2021-05-18).

## Kanpo estekak

* Datuak: Q106886842
# Yunus Emre

Yunus Emre (Turkia, XIII. mendearen erdialdean - Turkia, 1321) turkiar olerkari eta mistikoa izan zen.

## Biografia

Elezahar ugari sortu dira Yunusen bizitzaz, baina sufismoan eta filosofia mistikoan aditua zela esan daiteke ziur. 40 urtez haren irakasle Tapduk Emreren pausoak jarraitu zituen.
XIII. mendeko filosofo mistikoen jarraitzailea izan zen, Rumikena bereziki; dena dela, Rumik baino ospe handiagoa izan zuen herritarren artean eta hil ondoren santu gisa gurtu zuten. Jainkozko maitasunari eta gizonen patuari buruzko olerkiak idatzi zituen, oso sentikorrak eta ulerterrazak. Eragin handia izan zuen turkiar mistikoengan eta 1910etik aurrerako Turkiako olerkigintzaren pizkundeko olerkarien iturburua izan zen.

## Ikus, gainera

* Turkierazko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q378902
* Multimedia: Yunus Emre / Q378902
# Yunyan Barrutia

Yunyan Barrutia (txinera sinplifikatuz: 云岩区; pinyineraz: Yúnyán Qū), Guiyang osatzen duten barrutietako bat da. 2005eko erroldaren arabera, 549.500 biztanle bizi ziren 67,5 kilometro koadroko azaleran.

## Ikus, gainera

* Guiyangen banaketa administratiboa

## Kanpo estekak

* (Txineraz) Yunyan barrutiko gobernuaren webgunea.
* Datuak: Q1340045
* Multimedia: Yunyan District / Q1340045
# Yunquera

Yunquera Málagako udalerria da, Valle del Guadalhorce eskualdean dagoena.
2008ko urtarrilaren 1eko erroldaren arabera 3.286 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1647764
* Multimedia: Yunquera / Q1647764
# Yunquera de Henares

Yunquera de Henares Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 3.460 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1640925
* Multimedia: Yunquera de Henares / Q1640925
# Yunyang barrutia

Yunyang barrutia (txinera tradizionalez: 郧阳区) Txinako barruti bat da, Shiyan barruan. Azken zentsuaren arabera 558.355 biztanle zituen 3832.44 azaleran banatuta.

## Kanpo estekak

* Datuak: Q1199133
# Yunü

Yunü, baita ere Jade Dontzeila, jainkosa taoista bat da txinatar mitologian eta txinatar erlijio tradizionalean. Jintong gizonezko homologoarekin batera, Jade Enperadorearen eta Xuanwuren zerbitzari gogokoenak dira. Uste da, halaber, gida gisa balio dutela azpimunduan, eta etxeak eta tenpluak babesten dituztela.
Bikote honek arima bertutetsuei paradisurantz zubi urreztatu bat gurutzatzen lagundu egiten die; lagundu egiten die baita ere haien obra onak txarrak baino gehiago egin dituzten arimei paradisurantz zubi zilarreztatu bat gurutzatzen. Jintong eta Jadezko Dontzeila estatuak hildakoaren hilobiaren ondoan eraikitzean, senideek espero dute hildakoa infernuko auzitegietan ez sartzea, baizik eta etorkizunean paradisuan bizitzea.

## Erreferentziak

* ↑ http://www.chinaknowledge.de/History/Myth/personsyunv.html

## Kanpo estekak

* Datuak: Q96415948
# What's Up? (abestia)

What's Up? (euskaraz Zer berri?/Zer diagu?) 4 Non Blondes estatubatuar rock musika taldearen abesti bat da. 1993an Bigger, Better, Faster, More! diskoan kaleratu zuten.

## Kanpo estekak

* What's Up? abestiaren bideoklipa ikusgai eta entzungai (Ingelesez)
* Datuak: Q2604122
# What's Wrong with Secretary Kim

What's Wrong with Secretary Kim? (Hangul: 김비서가 왜 그럴까; RR: Kimbiseoga Wae Geureolkka; euskaraz: «Zer gertatzen zaio Kim idazkariari?») Park Seo-joon eta Park Min-young aktoreek osatutako 2018ko Hego Koreako telesaila da. Jung Kyung-yoon-en izenburu bereko eleberrian oinarrituta dago eta 2013an argitaratu zen lehen aldiz, gero KakaoPage-k Webtoon komiki batean sailkatu zuen 2015ean. Seriea tvN-n emititu zen 2018ko ekainaren 6tik uztailaren 26ra, Asteazken eta ostegunetan 16 atal.

## Pertsonaiak

* Park Seo-joon: Lee Young-joon/Lee Sung-hyun
* Park Min-young: Kim Mi-so

## Kanpo estekak

* Datuak: Q51661554
* Multimedia: Why Secretary Kim / Q51661554
# What Ever Happened to Baby Jane? (1962ko filma)

What Ever Happened to Baby Jane? (euskaraz Zer Gertatu Zitzaion Baby Janeri?) 1962ko Robert Aldrich estatubatuar zinema zuzendariak zuzendutako beldurrezko thiller psikologiko film bat da. Henry Farrell idazlearen izenburu berdineko eleberrian oinarritua dago. Bette Davis, Joan Crawford eta Victor Buono aktoreek antzeztu zuten.
Oscar Sarietarako bost izendapen jaso, eta azkenik Jantzi-diseinu onenaren Oscar Saria irabazi zuen (Norma Koch).
Aldrichek benetako bizitzan elkar oso gaizki eraman eta ezinikusia zieten Joan Crawford eta Bette Davis izar handiak film bakar batean elkartzea loratu zuen, hori bai, bien arteko liskarrak saihestu eta filma amaitzeko bereak eta bi

## Argumentua

Oharra: Atal honek istorio osoa edo amaiera argitzen du.
Jane Hudson (Bette Davis) zinema mutuko neskato prodigioa izan zen, baina denbora igaro hala bere izarrak Blanche (Joan Crawford) ahizpa nagusiaren arrakastak itzalduarazi zuen. Halere, Blanchen ibilbide profesionala gurpil-eserleku batean jezarri zuen istripu batek dramatikoki eten zuen.
Geroztik, bi ahizpak etxe ilun batean elkarrekin batera bizi dira: Jane, bere ahizparekiko jeloskor eta alkoholaren ondorioz burua erdi galdurik duela, Blanchen ahizpa helbarritua fisikoki eta psikologikoki torturatuz gozatzen du.

## Aktoreak

* Bette Davis: Baby Jane Hudson
* Joan Crawford: Blanche Hudson
* Victor Buono: Edwin Flagg
* Wesley Addy: Marty Mc Donald
* Julie Allred: Baby Jane Hudson, 1917an
* Anne Barton: Cora Hudson
* Marjorie Bennett: Dehlia Flagg
* Bert Freed: Ben Golden
* Anna Lee: Madame Bates
* Maidie Norman: Elvira Stitt
* Dave Willock: Ray Hudson
* Barbara Merrill: Liza Bates

## Kanpo estekak

* IMDBko fitxa irakurgai (Ingelesez)
* Datuak: Q26644
* Multimedia: Whatever Happened to Baby Jane? (film) / Q26644
# What Happens in Vegas

What Happens in Vegas (euskaraz: «Las Vegasen Gertatzen Dena»), 2008ko Tom Vaughan eskoziarrak zuzendutako komedia erromantikoa da. Cameron Diaz, Ashton Kutcher, Rob Corddry, Treat Williams eta Dennis Miller aktoreek antzeztu zuten.
Filmaren izenburuak Las Vegas hirian eta estatubatuar herri kulturan aski ospetsua den What Happens in Vegas, Stays in Vegas (euskaraz: «Las Vegasen Gertatzen Dena, Las Vegasen Gelditzen Da») esaldiari aipamen egiten dio.

## Sinopsia

Oharra: Atal honek istorio osoa edo amaiera argitzen du.
AEB, New York, Jack Fuller (Ashton Kutcher) parrandazaleari lan egiten duen bere aitaren (Treat Williams) enpresak kaleratu berri du. Bestalde, Joy McNally (Cameron Diaz) erakargarria Manson (Jason Sudeikis) senargaiak utzi du.
Biak alde banatatik Las Vegas hirira bidaiatzea erabakiko dute, eta hoteleko gela nahasketa baten ondorioz elkar ezagutuko dira. Elkarrekin parranda egitera atera ondoren, biharamunean esnatu... eta eromen gau baten ondoren elkar ezkonduak daudela jabetuko dira. Beren lehen eztabaidan daudela, Jackek Joyk lagatako txanpi batekin jackpot makinan jokatu eta 3 milioi dolar irabaziko ditu. Biak sariaren dirua bereganatzen ahaleginduko dira, nahiz eta bidearen amaieran maitasuna agertzea baliteken.

## Aktoreak

* Ashton Kutcher: Jack Fuller, Jr.
* Cameron Diaz: Joy McNally
* Rob Corddry: Jeffrey "Hater" Lewis
* Lake Bell: Toni "Tipper" Saxson
* Dennis Farina: Richard "Dick" Banger
* Dennis Miller: Whopper epailea
* Krysten Ritter: Kelly
* Jason Sudeikis: Mason
* Michelle Krusiec: Chong
* Billy Eichner: Musika taldeko burua
* Queen Latifah: Twitchell doktorea
* Zach Galifianakis: Dave
* Treat Williams: Jack Fuller, Sr.
* Deirdre O'Connell: Fuller andrea

## Kanpo estekak

* IMDBko fitxa irakurgai (Ingelesez)
* Datuak: Q675472
# What's My Name (The Clashen abestia)

What's My Name (euskaraz Zein Da Nire Izena), The Clash ingeles punk taldearen abesti bat da. The Clash (1977) diskoan argitaratu zuten.

## Kanpo estekak

* What's My Name abestia entzungai, Youtube.com (Ingelesez)
* Datuak: Q65216577
# What's New, Pussycat?

What's New, Pussycat? (euskaraz Zer berri, Katemetxo?) 1965ko Clive Donner ingeles zinema zuzendariak zuzendutako komedia filma bat da. Peter Sellers, Peter O'Toole, Romy Schneider, Capucine, Paula Prentiss, Woody Allen eta Ursula Andress aktoreek antzeztu zuten.
Gidoia orduan oso gazte zen Woody Allen gidoigile eta aktore hasiberriak idatzi zuen. Filmaren erdialdera, Allenek gidoigile lana laga zuen, ekoizle nahiz aktoreek gidoian eurek nahi zituzten aldaketatxoak burutzeko eskua sartu nahi baizuten. Allen eszenak berridazteaz nazkatu eta bere gogoko aldaketak berridaztera mugatu zen. Filma zinemetan estreinatzean, Allenek jatorriz idatzitako gidoiarekin ezer gutxi ikusteko zeukan.
Woody Allenek aipatutakoaren arabera:
| « | Ekoizleek gidoia inoiz ez zuten ulertu, ezta hitz bakar bat bera ere. Eta noski, nik ez nuen ez bozka ez hitzik. Ahoa irekitzea besterik ez nuen neu ixilarazi edota kaleratu nezaten. Hortaz, ez zitzaidan ez esperientzia, ezta filma bera ere gustatu. | » |

## Argumentuak

Oharra: Atal honek istorio osoa edo amaiera argitzen du.
Michael James (Peter O'Toole) Parisko moda aldizkari prestigiotsuenaren zuzendaria eta gonazale porrokatua da, aldioro bere sexuzalekeriaren ondorioz guztiz gatazkatsuak diren emakumeez inguratua egon ohi da. Michael ez da gai harreman bati leial izateko, ezagutzen dituen emakume guztiak berarekiko jasan ezinezko erakarpena sentitu ohi baidute. Bere maitasun bizitza nahasia zuzendu asmoz, Jamesek Fritz Fassbender doktorearen (Peter Sellers) kontsultara laguntza bila joango da. Baina bere zoritxarrerako, Fritz doktorea Michaelek berak baina are sexuarekiko obsesioa duen psikiatra eroa da, eta bere arazo gainditzen lagundu beharrean, beree bizitza sekulako kakanahastea bilakatzen besterik ez du lagunduko.

## Aktoreak

* Peter Sellers:. Fritz Fassbender doktorea
* Peter O'Toole: Michael James
* Romy Schneider: Carole Werner
* Capucine: Renée Lefebvre
* Paula Prentiss: Liz Bien
* Woody Allen: Victor Shakapopulis
* Ursula Andress: Rita, paratxutista
* Michel Subor: Philippe
* Edra Gale:Anna Fassbender, Fassbender doktorearen emaztea
* Katrin Schaake: Jacqueline
* Eléonore Hirt: Sylvia Werner andrea, Carolen ama
* Jean Parédès: Marcel, Renéeren senarra
* Jacques Balutin: Etienne
* Jess Hahn: Werner jauna, Carolen aita
* Howard Vernon: doktorea
* Françoise Hardy: maiorraren laguntzailea
* Sabine Sun: haurtzaina
* Nicole Karen: Tempest
* Jacqueline Fogt: Charlotte
* Daniel Emilfork: gasolindegiko gizona
* Tanya Lopert: Lewis andereinoa
* Barbara Somers: Marks andereinoa
* Robert Rollis: auto alokatzailea
* Annette Poivre: Emma

## Kanpo estekak

* What's New, Pussycat? filmaren IMDBko fitxa irakurgai (Ingelesez)
* What's New, Pussycat? filmaren trailer edo iragarkia ikusgai. Youtube.com (Ingelesez)
* Datuak: Q195402
* Multimedia: What's new pussycat? / Q195402
# What's Up, Tiger Lily?

What's Up, Tiger Lily (eusk. 'Zer gertatzen da, Tiger Lily?') 1966ko Woody Allen estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Woody Allenek Kagi No Kagi izenburuko espioien pelikula japoniar bat hartu eta jatorrizko elkarrizketak zeharo ezberdina zen bilbe bategatik aldatu zituen. Bertsio berri honetan, “munduko arrautz-entsalada onenaren” errezeta eskuratzeko mandatu arriskutsuan parte hartzen duen Phil Moskowitz agentearen ibilerak kontatzen ditu pelikulak. Suki Yaki eta Teri Yaki ederren laguntzaz, Moskowitzek errezeta aparta Shepherd Wong gaiztoaren eskuetan eror ez dadin saiatu beharko du.

## Aktoreak

* Tatsuya Mihashi: Phil Moscowitz
* Akiko Wakabayashi: Suki Yaki
* Mie Hama: Teri Yaki
* Tadao Nakamaru: Wong artzaina
* Susumu Kurobe: Wing Fat
* Sachio Sakai: Hoodlum
* Hideyo Amamoto: Cobra Man
* Tetsu Nakamura: Foreign Minister
* Osman Yusuf: Gambler
* Kumi Mizuno: Phil's date
* Woody Allen: bikoiztaile
* Julie Bennett: bikoiztaile
* Frank Buxton: bikoiztaile
* Louise Lasser: bikoiztaile
* Len Maxwell: bikoiztaile
* Mickey Rose: bikoiztaile
* The Lovin' Spoonful: berak

## Erreferentziak

* ↑ www.sansebastianfestival.com

## Kanpo estekak

* Datuak: Q971865
# What's the Frequency, Kenneth?

What's the Frequency, Kenneth? (euskaraz Zein Duk Frekuentzia, Kenneth?) R.E.M. musika taldearen abesti bat da. 1992an Monster diskoaren barnean argitaratu zuten.

## Kanpo estekak

* What's the Frequency, Kenneth? abestiaren bideoklipa ikusgai eta entzungai (Ingelesez)
* Datuak: Q2726124